wickkiey/tamil-wikipedia-markdown huggingface dataset:
# சுலைமான் மலைத்தொடர்



**சுலைமான் மலைத்தொடர்** (*ஆங்கிலம்: Sulaiman Mountains; பஷ்தூ: د كسي غرونه‎; பலூச்சி/உருது/பாரசீகம்: کوه سليمان அல்லது **கோ-இ சுலைமான்** Kōh-e Sulaymān*), இந்து குஷ் மலை அமைப்புகளில் தெற்கில் நீண்டுள்ள இது, ஜாபுல் (*Zabul*), கந்தகார், மற்றும் ஆப்கானித்தான் பகுதியில் அமைந்துள்ள 'லொயா பாகிடா' (*Loya Paktia*), மற்றும் தெற்கு நடுவண் நிர்வாகத்தின் பழங்குடிப் பகுதிகளான தெற்கு வசீரிஸ்தான் மற்றும் அதன் எல்லைப் பகுதியிலுள்ள 'தேரா இசுமாயில் கான்' (*Frontier Region Dera Ismail Khan*), பலூசிஸ்தான் பெரும்பாலான பகுதியிலும், பஞ்சாப் மற்றும் பாக்கித்தானின் வடமேற்கு எல்லைப்புற மாகாணத்தில் சில பகுதியிலும் இம்மலைத் தொடர் வியாபித்துள்ளது. சுலைமான் மலைத்தொடர் ஈரானியப் பீடபூமியின் கிழக்கு விளிம்பில் இருந்து சிந்து ஆற்றுப் பகுதியில் இந்தியத் துணைக்கண்டம் பிரிகிறது. 6,000 மீட்டர் (20,000 அடி) உயரத்துக்கு நீண்டுள்ள இந்த மலைத்தொடரின் வடக்கேயுள்ள மத்திய இந்து குஷ் மலையின் வறண்ட உயர்நிலங்கள் இதன் எல்லையாக உள்ளன.  

## பின்புலம்
தேரா இசுமாயில் கான் எல்லைப் பகுதியில், சுலைமான் மலைத்தொடரின் உயர்ந்த சிகரமான 'தக்த்-இ-சுலைமான்' (*Takht-e-Sulaiman*) அல்லது "சாலமன் சிம்மாசனம்" (*Throne of Solomon*) எனப்படும் சிகரம் உள்ளது. இதன் உயரம், 3.487 மீட்டர் (11,440 அடி) ஆகும். மேலும், இதன் மிக அதிகப்படியான உயரம் கொண்ட சிகரம், 3.578 மீட்டர் (11,739 அடி) ஆகும், இது குவெட்டா நகரத்தின் அருகேயுள்ள 'சர்குன் கர்' (*Zarghun Ghar*) பகுதியில் உள்ளது. அதே வேளையில் இரண்டாவது மிக உயர்ந்த பகுதியாக 'ஜியாரத் மாவட்டத்திலுள்ள (*Ziarat District*) கிலாபத் குன்று என்னுமிடத்தில் 3.475 மீட்டர் (11,401 அடி) உயரம் கொண்ட இப்பிராந்தியச் சூழலில், பெருமளவில் பிரபலமான 'சுனிபெருஸ் மக்ரோபோடா' (* juniperus macropoda*) எனும் புதர்த் தாவரக் காடுகள் காணப்படுவது குறிப்பிடத்தக்கது. பாக்கித்தானின் பலூசிஸ்தான், பஞ்சாப்புக்கும், இடையில் சுமார் 200 மைல்கள் தூரத்திற்கு வடக்கிலிருந்து தெற்காக நீண்டுள்ள இந்த மலைத்தொடரின் வடகோடியில் தக்த்-இ-சுலைமான் மலைமுகடுகள் இரட்டைச் சிகரமாக உள்ளது. அச்சிகரங்களின் உயரம் முறையே 11,070 அடியும், மற்றொன்று 11,300 அடிகளும் கொண்டதாகும்.  

## நிலவியல்
சுலைமான் மலைத்தொடரின் வரம்பானது, ஆப்கானித்தானின் ஒரு வரலாற்று மற்றும் கலாச்சார பிராந்தியமான லொயா பக்டியாவின் (*Loya Paktia*) வடக்கில் சென்று பக்டியா (*Paktia*) மாகாணத்தையும், மற்றும் வடகிழக்கில் கார்டெஸ் (*Gardez*) ஸ்பின் கர் (*Spin Ghar*) வரம்பையும் சந்திக்கிறது. மேலும் இம்மலை நெடுக்கம் வடமேற்கில் பக்டியா மாநிலத்தில் ஊடுருவி, இந்து குஷ் மலைத் தொடரின் மேற்கேயுள்ள பாபா மலைத்தொடர் (*Koh-i-Baba*) வரம்பை தழுவியுள்ளது. கிழக்கே, பஞ்சாபின் தேரா காஜி கான் மாவட்டத்துக்குள் நுழைந்த சுலைமான் மலைத்தொடர், வடமேற்கு எல்லைப்புற மாகாணமாக உள்ள தேரா இசுமாயில் கான், மற்றும் மற்றும் பஞ்சாப் Rajanpur ராஜன்பூர் மாவட்டத்தின் மிதன்கோட் (*Mithankot*) எனும் நகரின் அருகே சிந்து ஆற்றை நெருங்கியுள்ளது. இந்த மலையின் கிழக்கு சரிவுகளில் சிந்து நதி மிகவும் விரைவில் விலகிவிட்டாலும், அனால், மேற்கு நோக்கிய மலைத்தொடர் காந்தகாரின் தென்மேற்குப் பகுதியில் உள்ள எல்மண்டு மற்றும் சிச்தான் அற்று வடிநிலப் (*Sistan Basin*) பகுதியில் படிப்படியாக குறைகிறது.  

## சான்றாதாரங்கள்
# பலைக்கீரை



**பலைக்கீரை** (*Holostemma*) இது ஒரு பூக்கும் தாவர இனத்தைச் சார்ந்த அசுகலிபிடோ (Asclepiadoideae) குடும்பத்தில் காணப்படும் தாவரம் ஆகும். ஆனாலும் அபோசினேசிசு (Apocynaceae) என்ற குடும்பத்தைச் சார்ந்ததாகவும் கருதப்படுகிறது. 1810 ஆம் ஆண்டுலேயே இத்தாவரம் பற்றி விளக்கப்பட்டுள்ளது. இத்தாவரம் ஆசியப்பகுதியில் அமைந்துள்ள சீனா, இந்தியா, பாகிசுதான், இலங்கை, மியான்மர் மற்றும் தாய்லாந்து போன்ற நாடுகளில் பரவியுள்ளது.
# மன்சுதே கலைக் குழு


**மன்சுதே கலைக்குழு ** *(Mansudae Art Troupe)* என்பது வட கொரிய இசைக் கலைஞர்களின் குழுவாகும். இது இசைக்கூத்துகளையும் இசையையும் நடனச் சுற்றுகளையும் நிகழ்த்துகிறது.  

இது 1969 செப்டம்பர் 27 இல் உருவாகிய **நடுவண் கலைக் குழுவின்** வழித்தோன்றலாக்க் கருதப்படுகிறது. ஆனால், கொரிய நடுவண் செய்தி முகமையின்படி, "இதன் முன்னமைப்பு **பியோங்யாங் கலைக் குழு** ஆகும். இது வட கொரிய நாட்காட்டியின்படி யூச்சே 35 இல்(1946) உருவாகியது".  

மன்சுதே கலைக் குழு உலகின் 50 நாடுகளில் முற்போக்கு மக்களின் நட்புறவாகச் சென்று 700 தடவைக்கும் மேலாக கலை நிகழ்ச்சிகளை நட்த்தியுள்ளது. இது கொரியப் புரட்சி இசைக்கூத்தான * பூக்காரச் சிறுமி* (1972) உருவாக்குவதில் முதன்மையான பாத்திரம் வகித்துள்ளது இதை மேலும் 1,300 தடவை நடத்தியுள்ளது. இக்குழு "துறக்கப் பாடல் (Song of Paradise)" (1976) 340 முறை பாடியுள்ளது.  

இக்குழு 1500 பாடல்களையும் 500 கருவியிசைக் கோவைகளையும் உருவாக்கியுள்ளது. இது கிம் Il-சங் ஆணை விருதை 1972 இல் பெற்றுள்ளது.
# சபைக்கால்சுக்கி பிரதேசம்


## நிலவியல்
இந்தக் கிராய் வரலாற்று ரீதியான பிராந்தியமான திரான்ஸ்பைக்காலா பகுதியில் அமைந்துள்ளது. இப்பிராந்தியம் உருசியாவின் சர்வதேச எல்லையில் பிற நாடுகளுடன் தன் எல்லையைப் பகிர்ந்து கொள்கிறது. சீனாவுடன் 998&nbsp;கி.மீ. எல்லையும், மங்கோலியாவுடன் 868&nbsp;கி.மீ. எல்லையையும், உள்நாட்டில் இர்கூத்சுக் மாகாணம் மற்றும் அமூர் மாகாணம், புர்த்தியா குடியரசு மற்றும் சகா குடியரசு ஆகியவற்றை தன் எல்லைகளாகக் கொண்டுள்ளது.  

## வரலாறு
இப்பிராந்தியத்தில் சுமார் 150-35 ஆயிரம் ஆண்டுகளுக்கு முன் முதன்முதலில் மனிதன் இருந்ததாக தடயங்கள் கிடைக்கின்றன. துவக்கக் கால ஆதாரங்கள் பழங்கால ஆறான கிராவில்ஸ் கைர்ஷிலுங்கி ( கிலோக் ஆற்றின் துணை ஆறு) அருகில் உள்ள சிட்டா நகரம் மற்றும் சைக்கியா ஆற்றின் அருகில் உள்ள நகரான உஸட்-மன்ஜா ஆகிய இடங்களில் கிடைத்துள்ளது.  

பைக்கால் பகுதியில் மங்கோலிக்-தொடர்பான அடுக்கில் கல்லறைக் கலாச்சார நினைவுச் சின்னங்கள் கிடைத்துள்ளன. சபேகலஸ்கே பிரதேசத்தை கி.மு 209 முதல் கி.பி 93 வரையிலான காலகட்டத்தில் க்சியாங்னு பேரரசு ஆண்டது. அதன்பிறகான காலகட்டத்தில் மங்கோலிய க்சியான்பெல் நாடு (93-234), ரௌரன் பேரரசு (330-555), மங்கோலிய போரரசு (1206-1368), வடக்கு யுவான் (1368-1691) ஆகியன ஆண்டன.  

இடைக்காலத்தில் மங்கோலிய பழங்குடியின மக்களான மெர்கிட், தைச்சூடு, ஜலாய்ரி, கமங் மங்கோல் ஆகிய மக்கள் பிரதேசத்தில் குடியேறினர்.  

## மக்கள் வகைப்பாடு
;மக்கள் தொகை:  

மக்கள் தொகையில் பெரும்பாலும் உருசியர்கள் மற்றும் புர்யாத் ஆகியோருடன் ஓரளவு உக்ரேனியர் மற்றும் கொஞ்சம் இவன்ஸ்க் ஆகிய இனத்தவர் வாழ்கின்றனர். பிரதேசத்தின் தலைநகரில், 1,000 யூதர்கள் வசிக்கின்றனர். 2010 மக்கள் கணக்கெடுப்பின்படி,  
; 2007  
- பிறப்புகள்: 16,652 (1000 பேருக்கு 14.84; நகர்புரங்களில் 14.87, ஊரகப்பகுதிகளில் 14.79 ).
- இறப்புகள்: 16,186 (1000 பேருக்கு 14.42 ; நகர்புரங்களில் 14.42, ஊரகப்பகுதிகளில் 14.44 ).
- மக்கள் தொகை வளர்ச்சி விகிதம்: ஓர் ஆண்டுக்கு 0.04% (நகர் புரங்களில் 0.05%, ஊரகத்தில் 0.04% ).
; 2008  
தரவு*:*  
- பிறப்புகள்: 17,809 (1000 பேருக்கு 15.9)
- இறப்புகள்: 16,053 (1000 பேருக்கு 14.3)

; 2012 முதன்மை புள்ளி விவரங்கள்  
- பிறப்புகள்: 17 706 (1000 பேருக்கு 16.1)
- இறப்புகள்: 14 310 (1000 பேருக்கு 13.0)

**மொத்த கருத்தரிப்பு விகிதம்:**  
'''<span data-segmentid="332">2009 - 1.89 | 2010 - 1.87 | 2011 - 1.87 | 2012 - 2.00 | 2013 - 2.01 | 2014 - 2.08 | 2015 - 2.04(e)</span>  

## சமயம்
2012 ஆண்டைய அதிகாரப்பூர்வ கணக்கெடுப்பின்படி பிரதேசத்தில் 24.6% பேர் Rஉருசிய மரபு வழி திருச்சபை கிருத்துவர், 6.25% பேர் பௌத்தர், 6% பேர் திருசபை சாராத கிருத்தவர் (சீர்திருத்த கிருத்தவர் தவிர), 2% பேர் கிழக்கு மரபு வழி கிருத்துவ சபையை நம்புபவர்கள் பிற திருச்சபைகளை நம்பாத, உறுப்பினர் அல்லாத (உருசியர் அல்லாதவர்கள்) கிழக்கு மரபுவழி கிருத்தவர்கள். மிதமுள்ள, 28% பேர் இறை நம்பிக்கை உள்ள ஆனால் சமய நம்பிக்கை அற்றவர்கள், 17% பேர் நாத்திகர், மற்றும் 16.15% பேர் பிற சமயங்களை சார்ந்தவர்களாகவோ அல்லது தங்கள் சமயம் குறித்து கணக்கெடுப்பின்போது தெரிவிக்காதவர்கள்.  

## மேற்கோள்களும் குறிப்புகளும்
# தென்கொரியப் பண்பாடு


நிகழ்காலத் **தென்கொரியப் பண்பாடு ** (culture of South Korea)'' என்பது மரபான கொரிய நாடோடி இனக்குழுக்களில் நிலவிய மரபுவழிக் கொரியப் பண்பாட்டில் இருந்து உருவாகி வளர்ந்ததாகும். பல்லாயிரம் ஆண்டுகளாக சீனத் தாக்கம் பெற்றிருந்த தென்கொரியா 1948 கொரியப் பிரிவினைக்குப் பிறகு வட கொரியாவில் இருந்து பிளவுபட்டு தனது தனித்த பண்பாட்டுத் தடவழியைப் பின்பற்றலானது. தென்கொரியாவின், குறிப்பாக, சீயோலின் தொழில்மயமாக்கமும் நகரமயமாக்கமும், கொரியர்களின் வாழ்வில் பெருத்த மாற்றத்தை ஏற்படுத்தின. மாறிவரும் தென்கொரியாவின் பொருள் வளமும் வாழ்க்கை முறைமையும் பெரிய நகரங்களில் மக்கள்தொகைப் பெருக்கத்தையும் ஊரகங்களில் மக்கள்தொகை வீழ்ச்சியையும் ஏற்படுத்தின. கூட்டுக் குடும்ப வாழ்முறை தகர்ந்து தனிக்கருக் குடும்ப வாழ்முறை உருவாகியது .  

## இலக்கியம்
இருபதாம் நூற்றாண்டுக்கு முன்பு கொரிய இலக்கியம் சீனச் செவ்வியல் இலக்கியத் தாக்கமுற்றதாக இருந்தது. சீன எழுத்து வடிவமும் ஆயிரம் ஆண்டுகளாக பரவலாகக் கொரியர்களால் பயன்படுத்தப் பட்டது. புத்தியல் இலக்கியம் ஆங்குல் மொழி வளர்ச்சியோடு பின்னிப்பிணைந்த தாகும். இம்மொழி மேல்தட்டு மக்களிடம் இருந்து கல்வி எளிய மக்களிடமும் பெண்களிடமும் பரவிட வழிவகுத்தது. ஆங்குல் 19 ஆம் நூற்றாண்டின் இரண்டாம் அரைப்பகுதியில் கொரிய இலக்கியத்தில் ஓங்கலான நிலை அடைந்த்து. இதனால் கொரிய இலக்கியம் வேகமாக வளரலானது. *சின்சோசியோல்* என்பன ஆங்குல் மொழியில் எழுதப்பட்ட புதினங்கள் ஆகும்.
# பில்ஹணன் (கவிஞர்)

**பில்ஹணர்** (Bilhana) 11ஆம் நூற்றாண்டின் காஷ்மீரின் காதல் கவிஞர் ஆவார். **சௌரபாஞ்சசிகா** எனும் காதல் கவிதையால் உலகம் முழுவதும் அறியப்பட்டவர்.  

இந்தியாவின் தொன்மை வரலாற்றின் படி, காஷ்மீரப் பண்டிதரான பில்ஹணர், காஷ்மீர மன்னர் மதனபீராமாவின் மகள் யாமினிபூர்ணதிலகத்துடன் இரகசியக் காதல் கொண்டார்.  
இவர்களது இரகசியக் காதல் வெளிப்பட்டதால், காஷ்மீர மன்னரின் ஆணைப்படி, பில்ஹணர் சிறையில் அடைக்கப்பட்டார். இரகசியக் காதல் வழக்கு முடிந்து தீர்ப்பு வெளியாகும் வரை சிறையில் இருந்தவாறே, பில்ஹணர் ஐம்பது பத்திகள் கொண்ட *சௌரபாஞ்சாசிகா* எனும் காதல் கவிதை நூலை சமசுகிருத மொழியில் எழுதினார்.  

தீர்ப்பின் பின்னர் இவர் மன்னரால் கொலையுண்டாரா? அல்லது நாடு கடத்தப்பட்டாரா? என்ற விவரம் அறியப்படவில்லை.  
இருப்பினும் இவரது காதல் கவிதைகள் இந்தியா முழுவதும் பல வடிவங்களில் வாய்மொழி மூலம் அறியப்படுகிறது.  
காஷ்மீரி மொழியில் வெளியாகியுள்ள இவரது காதல் கவிதையின் முடிவு சரியாகக் குறிப்படாத நிலையில், தென்னிந்தியாவில் இவரது காதல் கவிதை இன்பகரமாக முடிவடைகிறது.  

பில்ஹணரின் *சௌரபாஞ்சசிகா* எனும் காதல் கவிதை நூல் 1848இல் பிரெஞ்சு மொழியில் வெளியானது. *எட்வர்டு பௌஸ் மதர்ஸ்* (Edward Powys Mathers) எனும் ஆங்கில எழுத்தாளர், **சௌரபாஞ்சசிகா** நூலை ஆங்கிலத்தில் *கருப்பு செண்டிகைப்பூக்கள்* (Black Marigolds) எனும் தலைப்பில் மொழிபெயர்த்துள்ளார். என்பவரால் *கருப்பு செண்டிகைப்பூக்கள்* (Black Marigolds) எனும் பெயரில் ஆங்கிலத்தில் மொழிபெயர்க்கப்பட்டது.  

## தொன்மக் கதை
காஷ்மீர மன்னரின் மகளான யாமினிபூர்ணதிலகத்துடன் கொண்ட இரகசியக் காதல் கொண்டார் பில்ஹணர் எனும் கவிஞர். இக்காதலை அறிந்த காஷ்மீர மன்னர், பில்ஹணரை சிறையில் அடைத்தார். சிறையில் பில்ஹாணர் *சௌரபாஞ்சசிகா* எனும் ஐம்பது பத்திகள் கொண்ட காதல் கவிதை நூலை இயற்றினார்.  

பின்னர் பில்ஹணர் காஷ்மீரை விட்டு நாடு கடத்தப்பட்டார். பின்னர் பில்ஹணர் மதுரா, கன்னோசி, பிரயாகை, வாரணாசி, சோமநாதபுரம், துவாரகை, கல்யாண் மற்றும் இராமேஸ்வரம் போன்ற புனிதத் தலங்களுக்கு தீர்த்த யாத்திரை சென்றார். பில்ஹணர் கல்யாண் நகரத்திற்கு மீண்டும் வந்த போது, மேலைச் சாளுக்கியப் பேரரசர் பில்ஹணரை தனது அரசவைப் புலவராகக் கொண்டார். இதனால் மனம் மகிழ்ந்த பில்ஹணர் மன்னரைப் பாராட்டும் விதமாக *விக்கிரமாங்கதேவ சரிதம்* எனும் நூலை ஆக்கினார்.  

## திரைப்படங்களில் பில்ஹணர்
திரைப்படங்களில் பில்ஹாணவின் காதல் வாழ்க்கை குறித்து தமிழில் 1948ஆம் ஆண்டில் இரண்டு திரைப்படங்கள் வெளிவந்துள்ளது.  
- பில்ஹணா - 1948
- பில்ஹணன் - 1948
# எட்வின் அர்னால்டு



**சர் எட்வின் அர்னால்டு** (Sir Edwin Arnold) (10 சூன் 1832 – 24 மார்ச் 1904) ஆங்கிலக் கவிஞர், ஊடகவியலாளர் மற்றும் இதழாசியர் எனும் பன்முகங்கொண்ட இங்கிலாந்து நாட்டவர் ஆவார். கௌதம புத்தரின் வரலாற்றை ஆசியாவின் ஜோதி எனும் பெயரில் நூல் எழுதியமைக்காக உலக முழுவதும் அறியப்பட்டவர்.  

## வரலாறு
இங்கிலாந்து நாட்டு ஆங்கிலேயரான எட்வின் அர்னால்டு, ஆக்சுபோர்டு பல்கலைக்கழகக் கல்லூரியில் படித்தவர். பின்னர் 1856இல் இந்தியாவில் உள்ள புனே சமசுகிருத மொழிக் கல்லூரியின் முதல்வராக ஏழு ஆண்டுகள் பணி புரிந்தார்.  

பின்னர் இங்கிலாந்து திரும்பிய எட்வின் அர்னால்டு, 1861இல் த டெயிலி டெலிகிராப் நாளிதழில் ஊடகவியலாளராகச் சேர்ந்து, அந்நாளிதழின் தலைமை ஆசிரியராகப் பதவி உயர்வு பெற்று 40 ஆண்டுகளுக்கு மேல் பணிபுரிந்தார்.  
கௌதம புத்தரின் வாழ்க்கை குறித்து இவர் எழுதிய உலகப் பெற்ற படைப்பான **ஆசியாவின் ஜோதி** அல்லது **பெருந்துறவு** எனும் கவிதை நூல், இந்தி மற்றும் பிற உலக மொழிகளில் மொழி பெயர்க்கப்பட்டது. இவரது ஆசியாவின் ஜோதி நூல் மூலம், மேற்கு உலக மக்கள் புத்தரின் தத்துவங்களை முதன் முதலாக அறிந்து கொள்ள முடிந்தது.  

இந்நூலை தேசிக விநாயகம் பிள்ளை, தமிழில் ஆசிய ஜோதி எனும் பெயரில் மொழி பெயர்த்து வெளியிட்டுள்ளார்.  

## பிற படைப்புகள்

- *உலகின் ஜோதி* (*The Light of the World* – 1891)
- *இந்தியக் கவிதைகளின் கவிதை* (*Indian Song of Songs* -1875)
- *நம்பிக்கையின் முத்துக்கள்* (*Pearls of the Faith* - 1883)
- *வானுலக கவிதை* (*The Song Celestial* - 1885)
- *சடியுடன் தோட்டத்தில்* (*With Sadi in the Garden* - (1888)
- *போத்திபாரின் மனைவி* (*Potiphar's Wife* - 1892)
- *ஜப்பானியனின் மனைவி* (*The Japanese Wife* - 1893)
- *இந்தியக் கவிதைகள்* ("Indian Poetry" - 1904)

### மொழிபெயர்ப்பு நூல்கள்
- பகவத் கீதையை **வானுலக கவிதை** நூலில் மொழிபெயர்த்துள்ளார்.
# எம். ஜி. ராமச்சந்திரன் இலங்கைப் பயணம்


ம. கோ. இராமச்சந்திரன் 1965 ஆம் ஆண்டு அக்டோபர் மாதத்தில் இலங்கைக்கு பயணம் மேற்கொண்டு, பல நகரங்களில் நடைபெற்ற நிகழ்வுகளில் கலந்து கொண்டார். இந்திய நடிகரும், திரைப்பட இயக்குநரும், தயாரிப்பாளருமான *எம். ஜி. ஆர்.* என ரசிகர்களால் அழைக்கப்படும் ம. கோ. ராமச்சந்திரன், பிற்காலத்தில் தமிழ் நாடு முதலமைச்சராக பதவி வகித்த போதிலும், இலங்கைப் பயணம் மேற்கொண்ட காலத்தில் அவர் தீவிர அரசியலில் ஈடுபட்டிருக்கவில்லை.  

எம். ஜி. ஆருடன் பல திரைப்படங்களில் இணைந்து நடித்த பி. சரோஜாதேவியும், எம். ஜி. ஆரின் உதவியாளரான ரவீந்தரும் உடன் சென்றிருந்தனர்.  

## கொழும்பு
கொழும்பு நகருக்கு அண்மையிலுள்ள இரத்மலான என்ற இடத்தில் அமைந்திருந்த வானூர்தி நிலையத்தில் எம். ஜி. ஆர். போய் இறங்கினார்.  

கொழும்பு நகரில் அமைந்திருந்த சிங்களர்களுக்குச் சொந்தமான ஒரு பத்திரிகை நிறுவனம் எம். ஜி. ஆரையும் சரோஜாதேவியையும் விருந்தினர்களாக அழைத்திருந்தது. இந்த நிறுவனம் தினபதி என்ற நாளேட்டையும் சிந்தாமணி என்ற வார ஏட்டையும் தமிழில் வெளியிட்டு வந்தார்கள். இந்த ஏடுகளின் ஆசிரியராக எஸ். டி. சிவநாயகம் என்பவர் இருந்தார். இவர்களின் நிறுவனம் அமைந்திருந்த கொழும்பு நகரின் பிரதான சாலை ஒன்றின் வழியாக எம். ஜி. ஆரும் சரோஜாதேவியும் திறந்த காரில் ஊர்வலமாக அழைத்துச் செல்லப்பட்டார்கள்.  

கொழும்பு நகரின் பிரபலமான *கால்பேஸ் ஓட்டலில்* இருவரும் தங்கியிருந்தார்கள். பின்னர் கொழும்பில் ஒரு பிரபல சினிமா புள்ளியும் சினிமாஸ் லிமிடெட் என்ற நிறுவனத்தின் அதிபருமான கே. குணரத்தினம் என்பவரின் விருந்தாளிகளாகத் தங்கியிருந்தார்கள்.  

கொழும்பு நகரில் தங்கியிருந்தபோது இலங்கையின் பிரதம மந்திரியாக அப்போது பதவி வகித்த டட்லி சேனாநாயகாவை எம். ஜி. ஆர். சந்தித்தார்.  

கொழும்பு நகரிலிருந்து பின் அவர் கண்டி, மாத்தளை, நுவரெலியா, மட்டக்களப்பு, யாழ்ப்பாணம் ஆகிய நகரங்களுக்கும் சென்றார்.  

## மட்டக்களப்பு
மட்டக்களப்பு நகரில் எம். ஜி. ஆரையும் சரோஜாதேவியையும் அப்போது இலங்கை நாடாளுமன்றத்தில் மட்டக்களப்பு பிரதிநிதியாக இருந்த செல்லையா ராஜதுரை வரவேற்றார். அக்காலத்தில் செல்லையா ராஜதுரை சார்ந்திருந்த பெடரல் கட்சி உறுப்பினர்களில் அவர் மட்டுமே தமிழ்நாட்டு அரசியல்வாதிகளான கவிஞர் கண்ணதாசன், மு. கருணாநிதி போன்றோருடன் தொடர்புடையவராக இருந்தார். அதனால் அவருக்கு ஏற்கனவே எம். ஜி. ஆரின் அறிமுகம் இருந்தது. மட்டக்களப்பு நகரசபை மண்டபத்தில் எம். ஜி. ஆருக்கும் சரோஜாதேவிக்கும் வரவேற்பு அளிக்கப்பட்டது.  

## யாழ்ப்பாணம்
எம். ஜி. ஆரும் சரோஜாதேவியும் உள்ளூர் வானூர்தி மூலம் யாழ்ப்பாணத்தில் பலாலி என்ற இடத்தில் அமைந்திருந்த நிலையத்தில் போய் இறங்கினார்கள்.  

யாழ்ப்பாண நகரத்தில் உள்ள ஒரு பிரபல ஓட்டலில் தங்கினார்கள். நகரில் இருந்த பிரம்மாண்டமான திறந்த வெளி அரங்கம் ஒன்றில் வரவேற்பு அளிக்கப்பட்டது.  

எம். ஜி. ஆரின் யாழ்ப்பாணப் பயணம் பற்றி அப்போது அங்கு சுன்னாகம் என்ற இடத்தில் சி. சரவணபவன் என்பவர் வெளியிட்டு வந்த *கலைச்செல்வி* என்ற இதழில் ஒரு அறிக்கை வெளியாகி இருந்தது. அதில் இரண்டு முக்கிய விடயங்கள் குறிப்பிடப்பட்டிருந்தன.  

எம். ஜி. ஆர். தான் பங்குபற்றும் எந்த நிகழ்ச்சியின் மூலமும் வசூலாகும் தொகையை மொத்தமாக ஏதாவது ஒரு தொண்டுக்கு (Charity) பயன்படுத்த வேண்டுமென நிபந்தனை விதித்திருந்தாராம். மேலும், அவர் யாழ்ப்பாணம் மாவட்டத்திலுள்ள மயிலிட்டி என்ற நகரத்தில் புயலால் பாதிக்கப்பட்ட மீனவர்களுக்கு உதவி வழங்கினார். அவர் ஒரு கூட்டத்தில் பேசிக்கொண்டிருக்கும்போது கால் முடமான ஒருவர் எப்படியோ கட்டுக் காவல்களையும் மீறி மேடைக்கு வந்து எம். ஜி. ஆரைத் தொட்டார். அந்த இடத்திலேயே அவருக்கு எம். ஜி. ஆர். 500 ரூபா கொடுத்தார்.  


-
# மு. கருணாநிதி திரை வரலாறு

தமிழக முதலமைச்சராக இருந்தவரும், திராவிட முன்னேற்றக் கழகத்தின் மறைந்த தலைவருமான **மு. கருணாநிதி** தமிழ்த் திரைப்படவுலகிற்கு குறிப்பிடத்தக்க பங்களிப்புகளைச் செய்தவராவார்.  

கருணாநிதி தனது 17 வயதில் தமிழ்த் திரைப்படங்களுக்கு கதை, வசனம் எழுத ஆரம்பித்தார்.  

## கதை / வசனம் எழுதிய திரைப்படங்கள்
- ராஜகுமாரி (திரைப்படம்) (1947)
- அபிமன்யு (திரைப்படம்) (1948)
- மந்திரி குமாரி (1950)
- மருதநாட்டு இளவரசி(1950)
- தேவகி (1951)
- மணமகள் (1951)
- பராசக்தி (1952)
- பணம் (1952)
- திரும்பிப்பார் (1953)
- நாம் (1953)
- மனோகரா (1954)
- அம்மையப்பன் (1954)
- மலைக்கள்ளன் (1954)
- ராஜா ராணி (1956)
- புதுமைப்பித்தன் (1957)
- புதையல் (1957)
- குறவஞ்சி (1960)
- எல்லாரும் இந்நாட்டு மன்னர் (1960)
- அரசிளங்குமரி (1961)
- தாயில்லா பிள்ளை (1961)
- இருவர் உள்ளம் (1963)
- காஞ்சித்தலைவன் (1963)
- பூம்புகார் (1964)
- பூமாலை (1965)
- அவன்பித்தனா? (1966)
- மணிமகுடம் (1966)
- மறக்க முடியுமா (1966)
- தங்கத் தம்பி (1967)
- வாலிப விருந்து (1967)
- பிள்ளையோ பிள்ளை (1972)
- கண்ணம்மா (1972)
- பூக்காரி (1973)
- அணையா விளக்கு (1975)
- வண்டிக்காரன் மகன் (1978)
- நெஞ்சுக்கு நீதி (1979)
- ஆடு பாம்பே (1979)
- காலம் பதில் சொல்லும் (1980)
- குலக்கொழுந்து (1981)
- மாடி வீட்டு ஏழை (1981)
- தூக்குமேடை (1982)
- இது<nowiki/> எங்க நாடு
- திருட்டு ராஜாக்கள் (1984)
- காவல் கைதிகள் (1984)
- குற்றவாளிகள் (1984)
- காகித<nowiki/>ஓடம் (1986)
- பாலைவன ரோஜாக்கள் (1986)
- நீதிக்குத் தண்டனை (1987)
- ஒரேரத்தம் (1987)
- வீரன் வேலுத்தம்பி (1987)
- சட்டம் ஒரு விளையாட்டு (1987)
- புயல் பாடும் பாட்டு (1987)
- மக்கள் ஆணையிட்டால் (1988)
- பாசப் பறவைகள் (1988)
- பாடாத தேனீக்கள் (1988)
- இது எங்கள் நீதி (1988)
- தென்றல் சுடும் (1989)
- நியாய தராசு (1989)
- பொறுத்தது போதும் (1989)
- பாசமழை (1989)
- காவலுக்குக் கெட்டிக்காரன் (1990)
- மதுரை மீனாட்சி (1993)
- புதிய பராசக்தி (1996)
- மண்ணின் மைந்தன் (2005)
- கண்ணம்மா (2005)
- பாச கிளிகள்(2006)
- உளியின் ஒசை(2008)
- பெண் சிங்கம் (2010)
- இளைஞன் (2011)
- பொன்னர் சங்கர் (2011)

## திரைக்கதை / வசனம் எழுதிய திரைப்படங்கள்
1. பணம் (1952)
1. எல்லாரும் இந்நாட்டு மன்னர் (1960)

## வசனம் எழுதிய திரைப்படங்கள்
1. ராஜகுமாரி (1947)
1. மலைக்கள்ளன் (1954)
1. ரங்கோன் ராதா (1956)
1. அரசிளங்குமரி (1961)

## திரைப்படங்களுக்கு எழுதிய பாடல்கள்
திரைப்படங்களுக்கு எழுதியுள்ள சில பாடல்கள்:  
1. *ஊருக்கு உழைப்பவண்டி* - மந்திரிகுமாரி
1. *இல்வாழ்வினிலே ஒளி..* - பராசக்தி
1. *பூமாலை நீயே* - பராசக்தி
1. *பேசும் யாழே பெண்மானே* - நாம்
1. *மணிப்புறா புது மணிப்புறா* - ராஜா ராணி
1. *பூனை கண்ணை மூடி* - ராஜா ராணி
1. *ஆயர்பாடி கண்ணா நீ* - ரங்கோன் ராதா
1. *பொதுநலம் என்றம்* - ரங்கோன் ராதா
1. *அலையிருக்குது கடலிலே* - குறவஞ்சி
1. *வெல்க நாடு வெல்க நாடு* - காஞ்சித்தலைவன்
1. *ஒருவனுக்கு ஒருத்தி என்ற* - பூம்புகார்
1. *கன்னம் கன்னம்* - பூமாலை
1. *காகித ஓடம்* - மறக்கமுடியுமா
1. *ஒண்ணு கொடுத்தா* - மறக்கமுடியுமா
1. *நெஞ்சுக்கு நீதியும்* - நெஞ்சுக்கு நீதி

## திரைப்பட வடிவம் பெற்ற இலக்கியப் படைப்புகள்
- பொன்னர் சங்கர் எனும் பெயரில் கருணாநிதி எழுதிய கதை நூலினை அடிப்படையாகக் கொண்டு பொன்னர் சங்கர் எனும் திரைப்படம் உருவாக்கப்பட்டது.
# பிரண்ட் ராமசாமி


**பிரண்ட் ராமசாமி** (10 ஏப்பிரல் 1914 - 23 நவம்பர் 1971) என்றறியப்பட்ட **கே. ராமசாமி** பழம்பெரும் தமிழ்த் திரைப்பட நகைச்சுவை நடிகராவார்.  

## வாழ்க்கைக் குறிப்பு
இராமசாமி கேரளம், கொச்சி இராச்சியத்தில் கொடுங்கல்லூர் என்ற ஊரில் கிருஷ்ணன் மேனன், கல்யாணி ஆகியோருக்கு நான்காவது மகனாகப் பிறந்தார். தனது ஒன்பதாவது அகவையில் வட்டரங்கு கம்பனி ஒன்றில் சேர்ந்தார். பின்னர் 1925-இல் டி.கே.எஸ் நாடகக்குழுவில் என். எஸ். கிருஷ்ணன், எம். ஆர். சுவாமிநாதன், சுந்தரய்யர் போன்றவர்களுடன் சேர்ந்து நடித்தார். இவரது முதல் திரைப்படம் மேனகா 1935-இல் வெளிவந்தது. 1949 இல் டி .கே.எஸ். சகோதரர்களின் *மனிதன்* என்ற நாடகத்தில் "பிரண்ட்" என்ற பாத்திரத்தில் எல்லோருக்கும் நல்ல "நண்பராக" நடித்து பலரதும் பாராட்டைப் பெற்றார். அன்றில் இருந்து இவரை *பிரண்ட்* ராமசாமி என்று அழைக்க ஆரம்பித்தனர். தொடர்ந்து பல திரைப்படங்களில் நகைச்சுவை நடிகராக நடித்தவர், 1960 இல் பிரேம் நசீர் கதாநாயகனாக நடித்த தங்கம் மனசு தங்கம் என்ற படத்தையும் தயாரித்துள்ளார்.  

## மறைவு
1971 நவம்பர் 23 இல் தனது 57-ஆவது அகவையில் காலமானார். இவரது மனைவி பெயர் காமாட்சி. இவருக்கு காஞ்சனா, கனகா, ரத்னா என்ற 3 பெண்கள்.  

## நடித்த திரைப்படங்கள்
1. மேனகா (1935)
1. பில்ஹணன் (1948)
1. ராஜாம்பாள் (1951)
1. குமாஸ்தா (1953)
1. லட்சுமி (1953)
1. மனம்போல் மாங்கல்யம் (1953)
1. அன்பு (1953)
1. எதிர்பாராதது (1954)
1. கூண்டுக்கிளி (1954)
1. பணம் படுத்தும் பாடு (1954)
1. போன மச்சான் திரும்பி வந்தான் (1954)
1. வைரமாலை (1954)
1. கோமதியின் காதலன் (1955)
1. கணவனே கண்கண்ட தெய்வம் (1955)
1. பெண்ணின் பெருமை (1956)
1. ராஜ ராஜன் (1957)
1. பொம்மை கல்யாணம் (1958)
1. அடுத்த வீட்டுப் பெண் (1960)
1. பார் மகளே பார் (1963)
1. கல்லும் கனியாகும் (1968)
# சோமேஷ்வரர் கோயில், கோலார்



**சோமேஷ்வரர் கோயில், கோலார்** (Someshwara temple) இந்தியாவின் கர்நாடக மாநிலத்தின் கோலார் நகரத்தில் அமைந்துள்ள சிவபெருமானுக்கு அர்ப்பணிக்கப்பட்ட கோயில் ஆகும். பதினான்காம் நூற்றாண்டில் விஜயநகரப் பேரரசின் ஆட்சிக்காலத்தில் திராவிடக் கட்டிடக்கலை நயத்தில் கட்டப்பட்டக் இந்துக் கோயிலாகும். தற்போது இக்கோயில் இந்தியத் தொல்லியல் ஆய்வகத்தின் பராமரிப்பில் உள்ளது.  

## படக்காட்சிகள்

## இதனையும் காண்க
- சோமேஷ்வரர் கோயில், பெங்களூர்

## அடிக்குறிப்புகள்
# சோமேஷ்வரர் கோயில், பெங்களூர்


, பெங்களூரு]]  

**சோமேஷ்வரர் கோயில், பெங்களூர்** (Someshwara Temple), இந்தியாவின் கர்நாடக மாநிலத் தலைநகரான பெங்களூர் நகரத்தின் அலசூர் பகுதியில் அமைந்துள்ளது. சிவபெருமானுக்கு அர்ப்பணிக்கப்பட்ட இக்கோயில் சோழர்கள் காலத்தில் திராவிடக் கட்டிடக்கலை நயத்தில் கருங்கற்களால், சிற்ப வேலைபாடுகளுடன் கட்டப்பட்ட இந்துக் கோயில் ஆகும். விஜயநகரப் பேரரசு காலத்தில் அல்சூர் சோமேஷ்வரர் கோயில் திருப்பணி செய்யப்பட்டது.  

## கோயில் அமைப்பு
இக்கோயில் கருவறையின் முன் அழகிய யாழி சிற்ப வேலைபாடுகளுடன் கூடிய தூண்கள் கொண்ட மண்டபம் உள்ளது. கோயிலின் கிழக்கு கோபுரம் சிற்பங்களுடன், 16ஆம் நூற்றாண்டில் கட்டப்பட்டது.  

கோயில் கருவறையின் முன் மண்டபத்தில் பஞ்சலோகத்தினால் செய்யப்பட்ட அழகிய நந்தி உள்ளது. மேலும் இராவணன் கையிலை மலையைத் தூக்கும் காட்சி, மகிஷாசூரனை துர்கை வதம் செய்யும் காட்சி, நாயன்மார்கள், பார்வதி - சிவன் திருக்கல்யாணக் காட்சி மற்றும் சப்தரிஷிகளின் கருங்கல் சிற்பங்கள் அமைந்துள்ளது.  
இக்கோயிலின் கல்யாணி தெப்பக்குளம் 1200 ஆண்டு பழைமையானது.  
கோயில் கருவறை வாயில் முன்னர் துவாரபாலகர்களின் இரண்டு அழகிய சிற்பங்கள் அமைந்துள்ளது.  

## பிற செய்திகள்
பிரிட்டன் பிரதமர் தெரசா மே மூன்று நாள் இந்தியச் சுற்றுப் பயணத்தின் போது சோமேஷ்வரர் கோயிலுக்கு சென்றார்.  

## படக்காட்சிகள்
<>  

</>  

## தமிழ் கல்வெட்டுகள்
<>  

</>
# கொள்ளேகால்



**கொள்ளேகால்** (Kollegala) இந்தியாவின் கர்நாடக மாநிலத்தின் சாமராசநகர் மாவட்டத்தின் கொள்ளேகால் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். கொள்ளேகால் பட்டுத் தொழிலுக்கு பெயர் பெற்றது. ஆங்கிலேயர் ஆட்சி காலத்தில் சென்னை மாகாணத்தில் , கோயம்புத்தூர் மாவட்டத்தில் ஒரு பகுதியாக இருந்தது.  

## போக்குவரத்து
கொள்ளேகால் தேசிய நெடுஞ்சாலை எண் 209 மற்றும் 766/215 என இரண்டு தேசிய நெடுஞ்சாலைகளைக் கொண்டது.  
அருகில் அமைந்த தொடருந்து நிலையம் 30 கிலோ மீட்டர் தொலைவில் உள்ள சாம்ராஜ்நகரில் உள்ளது. அருகில் உள்ள வானூர்தி நிலையம் 150 கிலோ மீட்டர் தொலைவில் அமைந்த பெங்களூர் பன்னாட்டு வானூர்தி நிலையமாகும் மற்றும் 170 கிலோ மீட்டர் தொலைவில் அமைந்த கோயம்புத்தூர் விமான நிலையமாகும்.  
மேலும் கொல்லேகலத்திலிருந்து பெங்களூர் மற்றும் மைசூர் செல்வதற்கு பேருந்து வசதிகள் உள்ளது.  

## மக்கள் தொகையியல்
2011ஆம் ஆண்டு மக்கள் தொகை கணக்கெடுப்பின் படி, கொள்ளேகாலம் நகரத்தின் மொத்த மக்கள் தொகை 57,149 ஆகும். அதில் ஆண்கள் 28,546 ஆகவும்; பெண்கள் 28,603 ஆகவும் உள்ளனர். மொத்த மக்கள் தொகையில் ஆறு வயதிற்குட்பட்டவர்கள் 9.20% விழுக்காடாக உள்ளனர். பாலின விகிதம் ஆயிரம் ஆண்களுக்கு 1002 பெண்கள் உள்ளனர். எழுத்தறிவு 81.99% விழுக்காடாக உள்ளது. மக்கள் கன்னடம், தெலுங்கு மற்றும் தமிழ் மொழி பேசுகின்றனர். தமிழ் பேசுவோர் காவிரி ஆற்றின் வடகரையில் அடர்த்தியாக வாழ்கின்றனர்  

## படக்காட்சிகள்

## அமைவிடம்
# எஸ். ராஜேஸ்வர ராவ்


**எஸ். ராஜேஸ்வர ராவ்** (தெலுங்கு: సాలూరు రాజేశ్వరరావు) (11 அக்டோபர் 1922 – 25 அக்டோபர் 1999) ஒரு இந்திய இசையமைப்பாளர், பல்வாத்தியக் கலைஞர், இசை நடத்துநர், பாடகர், பாடலாசிரியர், நடிகர், இசை வித்துவான் என பல துறை வல்லவர் ஆவார். பெரும்பாலும் தென்னிந்தியத் திரைப்படங்களில் பணியாற்றியுள்ளார். அரை நூற்றாண்டுக்கும் மேலாக அவர் தமிழ், தெலுங்கு படவுலகுகளில் குறிப்பிடத்தக்க இசைப்பணி ஆற்றியுள்ளார்.  

## இசையமைத்த தமிழ்த் திரைப்படங்கள்

| ஆண்டு | திரைப்படம் | குறிப்பு |
| --- | --- | --- |
| 1942 | *நந்தனார்* | எம். டி. பார்த்தசாரதியுடன் இணைந்து |
| 1943 | *தாசிப்பெண்* |  |
| 1947 | *மிஸ் மாலினி* | பரூர் எஸ். அனந்தராமனுடன் இணைந்து |
| 1948 | *சந்திரலேகா* |  |
| 1949 | *அபூர்வ சகோதரர்கள்* |  |
| 1953 | *மனம்போல் மாங்கல்யம்* |  |
| 1953 | *பூங்கோதை* |  |
| 1954 | *ஆண்டி பெற்ற செல்வம்* |  |
| 1954 | *விப்ரநாராயணா* |  |
| 1954 | *குடும்பம்* |  |
| 1955 | *மிஸ்ஸியம்மா* |  |
| 1956 | *பிரேம பாசம்* |  |
| 1956 | *மாதர் குல மாணிக்கம்* |  |
| 1957 | *அலாவுதீனும் அற்புத விளக்கும்* |  |
| 1957 | *இரு சகோதரிகள்* |  |
| 1957 | *மாயா பஜார்* | கண்டசாலாவுடன் இணைந்து |
| 1958 | *செஞ்சுலட்சுமி* |  |
| 1958 | *கடன் வாங்கி கல்யாணம்* |  |
| 1959 | *அவள் யார்* |  |
| 1959 | *மஞ்சள் மகிமை* |  |
| 1960 | *பெற்ற மனம்* |  |
| 1962 | *விக்ரமாதித்தன்* | } |

## பெற்ற விருதுகளும், சிறப்புகளும்
- ஆந்திரா பல்கலைக்கழகம் முனைவர் பட்டம் வழங்கியது
- திருமலை திருப்பதி தேவஸ்தான ஆஸ்தான வித்துவானாக நியமனம் பெற்றார்
- தமிழ் நாடு இயல், இசை, நாடக மன்றத்தின் கலைமாமணி விருது
- தெலுங்கு திரையுலகுக்கு ஆற்றிய சேவைகளுக்காக 1992 ஆம் ஆண்டு *ரகுபதி வெங்கையா விருது*
- 1980 ஆம் ஆண்டு *ஸ்ரீ வாசவி கன்யக பரமேஸ்வரி மகாத்மியம்* திரைப்படத்துக்கு இசையமைத்ததற்காக *நந்தி* விருது.
# 100 சப்பானிய மலைகள்


**பிரபலமான 100 சப்பானிய மலைகள்** (*ஆங்கிலம்: 100 Famous Japanese Mountains; நிஹோங்கோ:日本百名山*) ஆசியக் கண்டத்தில் உள்ள பல தீவுகளாலான நாடான சப்பானிய 100 மலைகளைப் பற்றிய இது, மலைவாசியும் மற்றும் ஆசிரியருமான 'கியுயா புகாடா' (*Kyūya Fukada*) என்பவர், 1964 இல் இயற்றப்பட்ட ஒரு புத்தகமாகும்.  
அவர் இயற்றிய இந்தப் பட்டியல் புத்தகம், சப்பான் பட்டத்து இளவரசரான 'நறுஹிட்டோ' (*Naruhito*) என்பவரின் கவனத்தை ஈர்க்கப்பட்டு பிரபலமானார்.மேலும் இப்பட்டியலின் தலைப்பைக் கொண்டு, 'சப்பான் ஒலிபரப்புக் கூட்டுத்தாபனம்' (*NHK*) எனும் சப்பான் நாட்டின் பொது தேசிய ஒளிபரப்பு நிறுவனத்தால் ஆவணப்படங்களும், மற்றும் பிற நடை புத்தகங்களும் வெளிவந்துள்ளன.  

## சரித்திரம்
இந்த பிரபலமான மலைகளின் தேர்வை, சப்பான் வரலாற்றில் 1603 மற்றும் 1868 ஆகிய ஆண்டுகளுக்கு இடைப்பட்ட காலகட்டமான ஈடோ (*Edo period*) காலகட்டத்தில் இழைக்கப்பட்டது. சப்பனீய இலக்கியவாதியும், (bunjin) ஓவியரும், மற்றும் கவிஞருமான "தனி புஞ்சோ" (*Tani Bunchō 1763 - 1841*) என்பவர், இந்த மலைகளில் 90 மலைகளை துதிக்கப்படத்தக்கது என்று கொண்டாடப்படுகின்றது. (*பிரபலமான சப்பனீய மலைகளின் வரைபடங்கள் மற்றும் படங்கள் ஒரு தொகுப்பு*),  

## மதிப்பீடு
ஜப்பனீய மலைகளின் பிற நவீன கட்டுரைகளுடன் ஒப்பிடும்போது, 20 ஆம் நூற்றாண்டின் போது, சப்பான் பொழுதுபோக்கு, மலையேறுதல், மற்றும் ஆல்ப்ஸ் மலையில் ஆய்வுப்பயணம் போன்றவற்றில் பிரபலமடைந்த 'வால்டர் வெஸ்டன்' (*Walter Weston*) போன்றோரின் புத்தகம் குறுகியதாக உள்ளது. மலைகள், அவற்றின் பெயர்களையும் குறிப்பாக அதன் தோற்றம் மற்றும் வரலாறு பற்றி 'புகுடா' (*Fukuda*) என்பவர் எழுதுகையில், அது மக்கள் புவியை வரையறுக்கவும், ஏறும் அனுபவம் அல்லது அதன் இயல்பு பற்றியும் படிக்க முடியும் என்று உரையிட்டுள்ளார். சில காரணங்களால் பட்டியலில் பரவலாக நன்கு பெற்றுள்ள இது, ஏற்கனவே நன்கு அறியப்பட்ட 100 மலைகள் என்று உள்ளது.  

## அளவுகோல் தேர்வு
புகாடா (*Fukada*), 1,500 மீட்டர் அல்லது, அதற்கும் அதிகமாக இருக்கும் மற்றும் கருணை, வரலாறு மற்றும் தனித்துவம்: என மூன்று அளவுகோல்களின் படி அந்த 100 மலைகளை தேர்வு செய்து எப்போதும் ஏறியுள்ளார். அவர் சில விதிவிலக்குகளில் 'துசுகுபா மலை' (*Mount Tsukuba*) 'கைமன்தாக் எரிமலை' (*Kaimondake volcano*) போன்ற உயர வரம்பானது தணிந்து, வகைப்படுத்தியுள்ளார்.
# சாரதா பீடம்



**சாரதா பீடம்** (Sharada Peeth) என்பது இந்திய – பாகிஸ்தான் நாடுகளின் எல்லைக் கட்டுப்பாட்டு கோட்டின் அருகில், பாகிஸ்தான் ஆக்கிரமிப்பு காஷ்மீரில், நீலம் ஆற்றின் கரையில், இந்து சமயக் கடவுளான சாரதாவிற்கு அர்பணிக்கப்பட்ட கோயில் ஆகும். சாரதா பீடம் 51 சக்தி பீடங்களில் ஒன்றாக கருதப்படுகிறது. காஷ்மீர பண்டிதர்கள் அதிகம் வாழ்ந்த இப்பகுதியில் இந்து சமய வேதங்கள் பயிற்றுவிக்கப்படும் மையமாக விளங்கியது.  

பொ.ஊ. 14ஆம் நூற்றாண்டில் சிதிலமடைந்த சாரதா பீடத்தை காஷ்மீர் மன்னர் குலாப் சிங் 19ஆம் நூற்றாண்டில் திருப்பணி செய்தார்  
இந்தியப் பிரிவினைக்குப் பின்னர் சாராதா பீடம் அமைந்த பகுதியை பாகிஸ்தான் நாட்டு பஷ்தூன் பழங்குடி மக்கள் கைப்பற்றி பாகிஸ்தான் ஆக்கிரமிப்பு காஷ்மீரில் இணைத்தனர்.  

## அமைவிடம்

பாகிஸ்தான் ஆக்கிரமிப்பு காஷ்மீரின் நீலம் பள்ளத்தாக்கில், பாரமுல்லாவிலிருந்து 60 கிலோ மீட்டர் தொலைவிலும், முசாஃபராபாத் நகரத்திலிருந்து 40 கிலோ மீட்டர் தொலைவிலும், எல்லைக் எல்லை கட்டுப்பாட்டு கோட்டிலிருந்து 16 கிலோ மீட்டர் தொலைவிலும் அமைந்துள்ளது.  

## வேத கல்வி மையம்
இந்தியத் துணைக்கண்டத்தில் சாரதா பீடம், புகழ் பெற்ற வேத கல்வி மையமாக விளங்கியது.  
அத்வைத தத்துவ நிறுவனர் ஆதிசங்கரர் மற்றும் விசிட்டாத்துவைத நிறுவனரும் வைணவ குருவுமான இராமானுசர், பிரம்ம சூத்திரத்திற்கு விளக்க உரை எழுதுவதற்காக காஷ்மீரின் சாரதா பீடத்திற்கு வருகை புரிந்தனர்.  

### யுவான் சுவாங்
பொ.ஊ. 632இல் சீன பௌத்தப் பயணி யுவான் சுவாங் சாரதா பீடத்திற்கு வருகை புரிந்து, இரண்டு ஆண்டுகள் தங்கி, பௌத்தம் தொடர்பான கல்வியைப் பயின்றார்.  

## சாரதா கோயில் அமைப்பு
சாரதா பீடத்தின் சரசுவதி கோயிலின் நீளம் 142 அடியாகவும், அகலம் 94.6 அடியாகவுவும் இருந்தது. மேலும் 88 அடி உயர தோரண வாயிலும் அமைந்திருந்தது. கோயில் மூலவரான சாரதா தேவியின் உருவம் சந்தன மரத்தினால் செய்யப்பட்டது.  

## வரலாற்று குறிப்புகள்
காஷ்மீரப் பண்டிதரான மகாகவி கல்கணர், தான் எழுதிய இராஜதரங்கிணி எனும் சமசுகிருத நூலில் சாரதா பீடத்தையும், அதன் நிலவியலையும் குறித்துள்ளார்.  

இசுலாமிய வரலாற்று அறிஞரும், புவியியலாளருமான அல்-பிருனி (பொ.ஊ. 973–1048), சாரதா பீடத்தின் கருவறையில் மரத்திலான சரசுவதியின் சிற்பம் காணப்பட்டதாக தமது குறிப்பில் குறித்துள்ளார். மேலும் பாகிஸ்தானில் உள்ள முல்தான் நகரத்தின் சூரியன் கோயில் போன்று, சாரதா பீடத்தின் கோயில் அமைப்பு இருந்ததாக குறிப்பிடுகிறார்.  

பதினான்காம் நூற்றாண்டில் சாரதா பீடத்தின் கோயிலை இசுலாமியர்கள் சிதைத்ததாக கருதப்படுகிறது.  

## மறுசீரமைப்பு
இந்தியப் பிரிவினை போது ஜம்மு காஷ்மீரின் குப்வாரா மாவட்டத்தில், இந்தியா-பாகிஸ்தான் ஆக்கிரமிப்பு பகுதியின் எல்லையில் அமைந்த சாரதா பீடத்தை இசுலாமியர்களால் சிதைக்கப்பட்டது. இக்கோயிலை, சிருங்கேரி சாராதா மடத்தின் ஆதரவுடன் மீண்டும் கட்டும் பணி 2021ம் ஆண்டு துவக்கி, மார்ச் 2023ஆம் ஆண்டில் கோயில் திறந்து வைக்கப்பட்டது. இக்கோயிலில் நவராத்திரி மற்றும் தீபாவளி பண்டிகைகள் சிறப்பாகக் கொண்டாடப்படுகிறது.  

## படக்காட்சிகள்

## அடிக்குறிப்புகள்
# கிரீசு மாத்ரூபூதம்


**கிரீசு மாத்ரூபூதம்** ( Girish Mathrubootham 29 மார்சசு 1975 ) தொழில் நுட்பவியலாளர் மற்றும் தொழிலதிபர் ஆவார். பிரெசுடெஸ்க்  என்ற சென்னையைச் சேர்ந்த தொழில்நுட்ப நிறுவனத்தின் முதன்மைச் செயல் அதிகாரியாக உள்ளார்.  

## படிப்பு

தமிழ்நாடு திருச்சிராப்பள்ளியைச் சேர்ந்த கிரீசு மாத்ருபூதம் சாத்திரா பொறியியல் கல்லூரியில் மின் பொறியியலும்  பின்னர் எம்பிஏ கல்வியும் படித்துப் பட்டம் பெற்றார். இவர் மின் பொறியியல் படித்தாலும் நண்பர்களின் தொடர்பாலும் தூண்டுதலாலும் ஜாவா கோர்சில்  சேர்ந்து படித்தார்.  

## பணிகள்

அமெரிக்காவில் வேலை வாய்ப்புக் கிடைத்து அங்கு சென்று பணியாற்றினார். பின்னர் இந்தியாவுக்குத் திரும்பி சோகோ என்ற  
தொழில் நுட்பக் குழுமத்தில் சேர்ந்தார். 10 ஆண்டுகள் அந்நிறுவனத்தில் வேலை செய்தபின் வென்ச்சர்  கேப்பிட்டல் உதவியுடன் பிரெசு டெஸ்க் நிறுவனத்தைத் தொடங்கினார். பிரெசு டெஸ்க் நிறுவனம் தற்பொழுது 50000 வாடிக்கையாளர்களையும் 500 ஊழியர்களையும் கொண்டுள்ளது. மேலும் இவர் 6 நிறுவனங்களைக் கையகப்படுத்தி தொழிலில் வெற்றி பெற்றுள்ளார்.  

## மேற்கோள்
# குலாப் சிங்



**குலாப் சிங்** (Gulab Singh) (1792–1857) இந்து இராஜபுத்திர குலத்தின் டோக்ரா வம்சத்தை நிறுவியர் ஆவார். முதலாம் ஆங்கிலேய சீக்கியப் போரின் முடிவில், சீக்கியப் பேரரசின் கீழ் இருந்த காஷ்மீர் பகுதிகளை கைப்பற்றிய ஆங்கிலேயர்கள், அமிர்தசரஸ் உடன்படிக்கையின் படி, 1846இல் காஷ்மீரை ஜம்மு குலாப் சிங்கிடம் 75,00,000 ரூபாய்க்கு விற்று விட்டனர்.  

## இளமை வாழ்க்கை
குலாப் சிங் 18 அக்டோபர் 1792இல் இந்து டோக்ரா இராஜபுத்திர குலத்தில் பிறந்தவர். ஜம்மு மன்னர் ஜித் சிங்கின் நெருங்கிய உறவினர் ஆவார். 1808இல் சீக்கிய மன்னர் ரஞ்சித் சிங்கிடம் ஜம்மு மன்னர் தனது ஆட்சி பகுதிகளை இழந்ததால், 1809இல் குலாப் சிங், ஆப்கானிய மன்னர் சூஜா ஷா துரானி மற்றும் சர்தார் நிகல் சிங் அட்டாரி வாலா படையில் சேர்ந்தார். பின்னர் சீக்கியப் பேரரசர் ராஜா ரஞ்சித் சிங் படையில் படைத்தலைவராக சேர்ந்து, முல்தான் மற்றும் ரியாசிப் போர்களில் ரஞ்சித் சிங்கின் முன்னரங்கப் படைத்தலைவராக செயல்பட்டார். 1816இல் ஜம்முவை சீக்கியர்கள் கைப்பற்றி, அப்பகுதியின் சீக்கிய ஆளுனராக குலாப் சிங் நியமிக்கப்பட்டார்.  

1821இல் குலாப் சிங், ரஜௌரி மற்றும் கிஷ்த்துவார் பகுதிகளை மன்னர் அக்கர் கான் மற்றும் இராஜா தேக் முகமது சிங்கிடமிருந்து கைப்பற்றினார்.  

## ஜம்முவின் மன்னராக
ஜம்மு பகுதியின் மன்னர் ஜித் சிங், சீக்கியப் படைகளால் வெல்லப்பட்டப் பின்னர், குலாப் சிங்கின் தந்தை கிஷோர் சிங் ஜம்முவின் மன்னரானார். 1822இல் கிஷோர் சிங்கின் மறைவுக்குப் பின், குலாப் சிங், ஜம்முவின் மன்னராக, ரஞ்சித் சிங்கால் நியமிக்கப்பட்டார்.  

## ஜம்மு காஷ்மீர் மன்னராக
முதலாம் ஆங்கிலேய சீக்கியப் போரில், சீக்கியர்கள், காஷ்மீர் பகுதியை ஆங்கிலேயர்களிடம் இழந்தனர். 84,471 சதுர கிலோ மீட்டர் பரப்பளவு கொண்ட காஷ்மீர் பகுதியை, ஆங்கிலேயர்கள், 16 மார்ச் 1846இல் அன்று, ஜம்மு மன்னர் குலாப் சிங்கிடம் ரூபாய் 27 இலட்சத்திற்கு விலைக்கு விற்று விட்டனர். எனவே 16 மார்ச் 1846 முதல் குலாப் சிங் சம்மு காஷ்மீர் இராச்சியத்தின் மன்னரானார்.  

30 சூன் 1857இல் மன்னர் குலாப் சிங்கின் மறைவிற்கு பினனர் அவரது மகன் **ரண்பீர் சிங்** காஷ்மீர் இராச்சியத்தின் மன்னரானார். ஜம்மு காஷ்மீர் இராச்சியத்தின் இறுதி மன்னர் ஹரி சிங் ஆவார்.  

## ரகுநாத் கோயில்
ஜம்மு நகரத்தில் அமைந்த ரகுநாத் கோயிலின் கட்டிடப் பணி மகாராஜா குலாப் சிங் 1835-இல் துவக்கினார். பின்னர் அவரது மகன் மகாராஜா **ரண்பீர் சிங்** என்பவரால் 1860-இல் கட்டிமுடிக்கப்பட்டது.  

## இதனையும் காண்க
- டோக்ரா வம்சம்
- ரண்பீர் சிங்
- ஹரி சிங்
- கரண் சிங்
- ஜம்மு காஷ்மீர் இராச்சியம்
- ஜம்மு காஷ்மீர் வரலாறு
- ரகுநாத் கோயில்
# கைசத் கசுடட்

**கைசத் கசுடட்** (Kaizad Gustad 1968) என்பவர் மும்பையைச் சேர்ந்த திரைப்பட இயக்குநர், எழுத்தாளர் மற்றும் புதின ஆசிரியர் ஆவார்.  

## வாழ்க்கைக் குறிப்புகள்

பார்சி செல்வக் குடும்பத்தில், மும்பையில் பிறந்த கைசத் கசுடட்  ஆமதாபாத்தில் வளர்ந்தார். அவருடைய தாத்தா நடத்தி வந்த அரங்கில் திரைப்பட ஓட்டுநராக வேலை செய்து பயிற்சி பெற்றார். சிட்னி மற்றும் பல உலக நாடுகளுக்கு 18 அகவையாக இருக்கும் போது பயணம் செய்தார். நியூயார்க்கு பல்கலைக் கழக திரைப் பள்ளியில் பணியாற்றினார்.  

பாம்பே பாய்ஸ்,  பூம்,  போம்ப்ளி அண்ட் பீட்ரிஸ்  ஆகிய படங்களை இயக்கினார்.  
கைசத் கசுடட் இது வரை மூன்று புதினங்கள் எழுதியுள்ளார். அவை ஆப் நோ பிக்சட் அட்ரஸ், தி ரோட் டு மேண்டலே, 7 ஸ்டோரிஸ் ஆகும்.  

டயானா ஏடன் என்ற உலக அழகியுடன் பழகினார். அலெக்ஸான்ட்ரா ரிட்  என்ற அமெரிக்கப் பெண்ணைத் திருமணம் செய்து கொண்டார்.  

## மேற்கோள்
# இரம்யா சதாசிவம்

**இரம்யா சதாசிவம்** (Ramya sadasivam) என்பவர் தமிழ் நாட்டைச் சேர்ந்த ஒரு பெண் ஓவியர் ஆவார். இவர் வரைந்த ஓவியங்களுக்காக பிரபுல்ல தணுக்கர் விருது 2016 ஆம் ஆண்டு வழங்கப்பட்டது. சுபந்தன் சிறந்த கலைஞர் விருதும் வழங்கப்பட்டது.  

இரம்யா சதாசிவம் உயிர்த் தொழில் நுட்பத்தில் பட்டமும், மேற்கத்தியக் கலைகளில் பட்டயமும் பெற்றார். சிறு வயதிலிருந்தே ஓவியம் வரைவதில் ஆர்வம் கொண்டிருந்தாலும் 2006 ஆம் ஆண்டுதன் முதன் முதலாக வரையத் தொடங்கினார். தொடக்கத்தில் கரிக்கோலில் வரைந்தார். பின்னர் ஆயில் வண்ணத்தில் வரைந்தார். இந்திய நாகரிகம், பண்பாடு, பழக்க வழக்கங்கள், சிற்றூர்ப்புற வாழ்க்கை முறைகள், உழைப்பாளிகளின் அன்றாட அலுவல்கள், பெண்களின் நிலைகள் ஆகியனவற்றை ஓவியத்தில் சித்தரித்துள்ளார்.  
சிற்பங்கள், இயற்கைக் காட்சிகள் ரசிப்பவர்களைத் தாண்டி, யதார்த்த நிகழ்வுகளை ஓவியமாகப் பதிவு செய்து அதில் வெற்றியும் பெற்றார். பல்வேறு வகையான ஓவியங்களில் திறமை பெற்றவர் என்றாலும் உருவக கலை – குறிப்பாக நிர்வாண ஓவியங்களை சித்தரிப்பத்தில் கை தேர்ந்தவராக உள்ளார்.
# காளிதாசன் (கவிஞர்)


**காளிதாசன்** (*Kalidasan*; இறப்பு: 29 மே 2016) தமிழ்த் திரைப்படப் பாடலாசிரியரும் கவிஞரும் ஆவார். இவர் வைகாசி பொறந்தாச்சு, தெற்கு தெரு மச்சான் போன்ற திரைப்படங்களுக்குப் பாடல்கள் இயற்றியுள்ளார். ஆரம்ப காலத்தில் திருப்பத்தூரான் ௭ன்ற பெயரிலும் பின்னாளில் காளிதாசன் ௭ன்ற பெயரிலும் பாடல்கள் இயற்றினார்.  

## அறிமுகம்
1969-இல் *தாலாட்டு* என்ற படத்தில், *மலையாக இருப்பதெல்லாம் ஆசைவடிவம் அது மண்ணாகும் போது ஞானிவடிவம்* என்ற பாடல் மூலம் அறிமுகமானார். அப்போது இவர் பெயர் திருப்பத்தூர் ராசு. தாலாட்டு படத்திற்குப் பிறகு திருப்பத்தூரான் என்ற பெயரில் நூற்றுக்கணக்கான பக்திப் பாடல்களை எழுதியிருக்கிறார். அதில் குன்னக்குடி வைத்தியநாதன் இசையில், "கருணை உள்ளம் கொண்டவளே கருமாரியம்மா' என்ற பிரபலமான பாடலை எழுதினார். எல். ஆர். ஈஸ்வரி பாடிய இப்பாடல் கோயில் விழாக்களில் அதிகம் ஒலிக்கிறது.  

## தேவாவுடன் கூட்டணி
காளிதாசன் என்று தனது பெயரை மாற்றிக் கொண்டு பாடல் எழுதத் தொடங்கியதும் வாய்ப்புகள் இவரைத் துரத்திக் கொண்டு வந்து உச்சத்தில் வைத்தது. காளிதாசன் என்ற பெயரில் 1990-ஆம் ஆண்டு தேவாவின் இசையில் *வைகாசி பொறந்தாச்சு* என்ற படத்திற்கு அனைத்துப் பாடல்களையும் எழுதினார். தேவா இசையில் தொடர்ந்து 75 படங்களுக்கு எல்லாப் பாடல்களையும் எழுதினார். 800 பாடல்கள் இதுவரை பல்வேறு இசையமைப்பாளர்களிடம் எழுதியிருக்கிறார். 1994-ஆம் ஆண்டு சிறந்த திரைப்படப் பாடலாசிரியருக்கான தமிழக அரசின் விருதை இவர் பெற்றிருக்கிறார். இவருடைய திரைப்பாடல்கள் புத்தகமாக வெளி வந்திருக்கின்றது. அதில் ஒவ்வொரு பாடலையும் ஒவ்வொருவருக்குக் காணிக்கையாக்குகிறேன் என்று ஒவ்வொருவர் பெயரையும் குறிப்பிட்டுச் சொன்னது போல் எந்தக் கவிஞரும் சொன்னதில்லை. இவர் *நீங்க நல்லா இருக்கணும்* திரைப்படத்திற்காகத் தமிழக அரசின் சிறந்த பாடலாசிரியருக்கான விருது பெற்றார்.  

## திரைப்படப் பட்டியல்

1. - தாலாட்டு
1. - ஓடி விளையாடு தாத்தா
1. - சட்டம் என் கையில்
1. - தெற்கு தெரு மச்சான்
1. - வைகாசி பொறந்தாச்சு
1. - வைதேகி கல்யாணம்
1. - அருணாச்சலம்
1. - நட்புக்காக
1. - கரிமேடு கருவாயன்
1. - கந்தா கடம்பா கதிர்வேலா
1. - கண்ணுக்கு கண்ணாக
1. - கலர் கனவுகள்
1. - பாட்டாளி
1. - பரம்பரை
1. - புது மனிதன்
1. - மதுமதி
1. - சந்திப்போமா
1. - தை பொறந்தாச்சு
1. - நாடு அதை நாடு
1. - நம்ம ஊரு பூவாத்தா- (**வசனம் பாடல்கள்**)
1. - விரலுக்கேத்த வீக்கம்
1. - ஊர் மரியாதை
1. - நம்ம அண்ணாச்சி
1. - ஒரு நல்லவன் ஒரு வல்லவன்
1. - ஜமீன் கோட்டை
1. - பாளையத்து அம்மன்
1. - பொண்டாட்டி ராஜ்ஜியம்
1. - ஞானப்பழம்
1. - தாய்மாமன்
1. - என் ஆசை மச்சான்
1. - ௭ங்களுக்கும் காலம் வரும்
1. - வீட்டோட மாப்பிள்ளை
1. - பொன் விழா
1. - விடுகதை
1. - சுந்தர புருஷன்
1. - தாலி காத்த காளியம்மன்
1. - பெரிய இடத்து மாப்பிள்ளை
1. - முதல் சீதனம்
1. - ஒயிலாட்டம்
1. - மில் தொழிலாளி
1. - சூரிய நமஸ்காரம்

## இறப்பு
கவிஞர் காளிதாசன் 2016-ஆம் ஆண்டு மே மாதம் 29 அன்று காலமானார்.
# தெய்வத்தின் தெய்வம்



***தெய்வத்தின் தெய்வம்*** 1962 ஆம் ஆண்டு வெளியான ஒரு இந்திய தமிழ்த் திரைப்படமாகும். இத்திரைப்படத்தை கே. எஸ். கோபாலகிருஷ்ணன் எழுதி, தயாரித்து, இயக்கியிருந்தார். இத்திரைப்படத்தில் எஸ். எஸ். ராஜேந்திரன், விஜயகுமாரி, குமாரி மணிமாலா, எஸ். வி. ரங்கா ராவ், எம். வி. ராஜம்மா ஆகியோர் முக்கிய வேடங்களில் நடித்திருந்தனர். ஆனந்த விகடன் இதழில் முன்னர் வெளியான பிலஹரி எழுதிய *ஜடம்* என்ற சிறுகதையைத் தழுவி இத்திரைப்படக் கதை அமைக்கப்பட்டிருந்தது.  

## திரைக்கதைச் சுருக்கம்
ஒரு வசதியான மனிதருக்கு ஒரு மகளும் ஒரு மகனும் இருக்கிறார்கள். மகள் கண்மணி மேற்படிப்புக்காகச் சென்னை செல்கிறாள். அங்கே ஒரு வறிய குடும்பத்தைச் சேர்ந்த அன்னம் என்ற பெண்ணைச் சந்தித்து அவளுடன் நட்புக் கொள்கிறாள். விடுமுறையின் போது அன்னத்தைத் தன் வீட்டிற்குக் கண்மணி அழைத்து வருகிறாள். வந்த இடத்தில் அன்னத்தின் மீது கண்மணியின் சகோதரன் காதல் கொள்கிறான். அவர்களுக்குத் திருமணம் நடக்கிறது. ஆனால் திருமணத்தின் பின் கண்மணியின் சகோதரன் இறந்து விடுகிறான். அன்னம் விதவையாகிறாள்.  
சிறிது காலத்தில் கண்மணி பாபுவைத் திருமணம் செய்கிறாள். ஆனால் அவர்கள் மணவாழ்வு கசந்து போகிறது. பாபு விவாகரத்துப் பெற முயலுகிறான். ஆனால் கண்மணி அதற்குச் சம்மதிக்கவில்லை. விதவையான அன்னத்தை பாபுவின் தம்பிக்குத் திருமணம் செய்து வைக்க கண்மணி முயற்சி செய்கிறாள். இந்தச் சிக்கல்கள் எப்படித் தீர்வாகின்றன என்பதே மீதிக் கதையாகும்.  

பாடல்களை இயற்றியோர்: மகாகவி சுப்பிரமணிய பாரதியார், ஏ. மருதகாசி, பஞ்சு அருணாசலம், இரா. பழனிசாமி, கு. மா. பாலசுப்பிரமணியம் ஆகியோர்.  
| வரிசை
எண் | பாடல் | பாடகர்/கள் | பாடலாசிரியர் | கால அளவு(நி:செ) |  |
| --- | --- | --- | --- | --- | --- |
| 1 | *கண்ணன் மனநிலையை* | எஸ். ஜானகி | சுப்பிரமணிய பாரதியார் | 05:27 |  |
| 2 | *கண்ணுக்குள் எத்தனை வெள்ளமடி* | டி. எம். சௌந்தரராஜன் | கண்ணதாசன் | 03:24 |  |
| 3 | *எங்கிருந்த போதும் உன்னை* | பி. சுசீலா | கண்ணதாசன் | 03:13 |  |
| 4 | *என் ஆருயிரே* | பி. பி. ஸ்ரீநிவாஸ் எஸ். ஜானகி | கு. மா. பாலசுப்பிரமணியம் | 03:54 |  |
| 5 | *நீ இல்லாத உலகத்திலே* | பி. சுசீலா | கண்ணதாசன் | 03:14 |  |
| 6 | *அன்னமே சொர்ணமே* | பி. சுசீலா, எஸ். ஜானகி | ஏ. மருதகாசி | 03:17 |  |
| 7 | *பாட்டுப் பாட வாயெடுத்தேன்* | பி. சுசீலா | கண்ணதாசன் | 04:09 | } |

## சான்றாதாரங்கள்
# விளம்பி நாகனார்

**விளம்பி நாகனார்** பதினெண் கீழ்க்கணக்கு நூல்களுள் ஒன்றான நான்மணிக்கடிகையை எழுதியவர் ஆவர்.  

விளம்பி என்ற ஊரில் பிறந்த நாகனார் என்ற பெயர் உடையவராக இருக்க வேண்டும் என்று கருதப்படுகிறது. அல்லது இவர் ஆற்றிய தொழில் காரணமாக இவர் விளம்பி நாகனார் என்று அழைக்கப்பட்டிருக்கலாம் என்று கருதுவாருமுளர். இவரின் காலம் கி.பி. 200 க்கு முன்னர் ஆகும்.
# ரகுநாத் கோயில்



**இரகுநாத் கோயில்** (*Raghunath Temple*) இந்தியாவின் ஜம்மு காஷ்மீர் மாநிலத்தின் ஜம்மு நகரத்தில் அமைந்துள்ளது. இக்கோயில் ஏழு சன்னதிகள் கொண்டது. ஏழு சன்னதிகளுக்கும் தனித்தனி கோபுர விமானங்கள் உள்ளது.  

இக்கோயில் மூலவர் இராமராக இருப்பினும், சீதை, விஷ்ணு, கிருஷ்ணர், அனுமார், சிவன், பிரம்மா, துர்கை, பார்வதி ஆகிய தெய்வங்களுக்கும் சன்னதிகள் உண்டு.  

இக்கோயில் கட்டும் பணி, ஜம்மு காஷ்மீர் இராச்சியத்தின் மகாராஜா குலாப் சிங்கால் 1835-இல் துவக்கப்பட்டு, அவரது மகன் மகாராஜா ரண்பீர் சிங் என்பவரால், 1860-இல் கட்டிமுடிக்கப்பட்டது.  

லஷ்கர்-ஏ-தொய்பா தீவிரவாதிகள் இரகுநாத் கோயிலில் புகுந்து துப்பாக்கியால் சுட்டதிலும், எறிகுண்டுகளை வீசித் தாக்கியதிலும், பக்தர்கள் பலர் உயிரிழந்தனர்.  

## அமைவிடம்
இரகுநாத் கோயில் ஜம்மு நகரத்தின் மையப் பகுதியில் அமைந்துள்ள பெரிய கோயில்களில் ஒன்றாகும்.  

## ரகுநாத் கோயில் தாக்குதல்கள்
இக்கோயிலை 30 மார்ச் 2002இல் பாகிஸ்தான் நாட்டு தீவிரவாதிகள் துப்பாக்கிகளாலும், குண்டு வீச்சாலும் தாக்கியதில் தீவிரவாதிகள் மற்றும் பாதுகாப்பு படையினர் உட்பட பத்து பேர் உயிரிழந்தனர், பலர் காயமடைந்தனர். இரகுநாத் கோயில் மீதான இரண்டாம் தாக்குதலை நவம்பர் 24, 2002இல் லஷ்கர்-ஏ-தொய்பா தீவிரவாதிகள் மேற்கொண்டனர். தீவிரவாதிகள் துப்பாக்கியால் சுட்டதிலும், குண்டுகளை வீசியதாலும், 13 பக்தர்கள் இறந்தனர். மேலும் பலர் காயம் அடைந்தனர்.  

## இதனையும் காண்க
- ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்
- ஜம்மு காஷ்மீரில் உள்ள தொடருந்து நிலையங்களின் பட்டியல்
# டோக்ரா வம்சம்

அரசு முத்திரை]]  
கொடி]]  

**டோக்ரா வம்சம்** (Dogra dynasty )(ஆட்சிக் காலம்:1846–1949),  
இந்து டோக்ரா இராசபுத்திர அரச மரபை 1846ஆம் ஆண்டில் நிறுவியவர், ஜம்மு காஷ்மீர் இராச்சியத்தின் மகாராஜா குலாப் சிங் ஆவார். டோக்ரா வம்ச மன்னர்களில் குலாப் சிங் மற்றும் ரண்பீர் சிங் ஜம்மு நகரத்தில் ரகுநாத் கோயிலை கட்டினர்.  

பிரித்தானியா இந்திய அரசினர், 20 ஏப்ரல் 1887-இல் டோக்ரா படைவீரர்களைக் கொண்ட **டோக்ரா படையணி**யை உருவாக்கினர்.  

## வரலாறு
ஜம்மு பகுதியின் மன்னர் ஜித் சிங், சீக்கியப் படைகளால் வெல்லப்பட்டப் பின்னர், குலாப் சிங்கின் தந்தை கிஷோர் சிங் ஜம்முவின் மன்னரானார். 1822இல் கிஷோர் சிங்கின் மறைவுக்குப் பின், குலாப் சிங், ஜம்முவின் மன்னராக, ரஞ்சித் சிங்கால் நியமிக்கப்பட்டார்.  

முதலாம் ஆங்கிலேய சீக்கியப் போரில், சீக்கியர்கள், காஷ்மீர் பகுதியை ஆங்கிலேயர்களிடம் இழந்தனர். 84,471 சதுர கிலோ மீட்டர் பரப்பளவு கொண்ட காஷ்மீர் பகுதியை, ஆங்கிலேயர்கள், 16 மார்ச் 1846இல் அன்று, ஜம்மு மன்னர் குலாப் சிங்கிடம் ரூபாய் 27 இலட்சத்திற்கு விலைக்கு விற்று விட்டனர். எனவே 16 மார்ச் 1846 முதல் குலாப் சிங் சம்மு காஷ்மீர் இராச்சியத்தின் மன்னரானார்.  

30 சூன் 1857இல் மன்னர் குலாப் சிங்கின் மறைவிற்கு பினனர் அவரது மகன் **ரண்பீர் சிங்** காஷ்மீர் இராச்சியத்தின் மன்னரானார்.  
ரண்பீர் சிங் மற்றும் அவரது சித்தப்பா பிரதாப் சிங் ஆகியோர், காஷ்மீரின் ஜில்ஜிட்-பால்டிஸ்தான் பகுதிகளை தங்களின் அரசுடன் இணைத்துக் கொண்டனர்.  

## பிரித்தானியா இந்தியாவில்

பிரித்தானிய இந்திய அரசில், ஜம்மு காஷ்மீர் இராச்சியம் பரப்பளவில் இரண்டாவது பெரிய மன்னராட்சிப் பகுதியாக இருந்தது.  

இரண்டாம் உலகப் போருக்குப் பின்னர் 565 சுதேச சமஸ்தான மன்னர்களில், ஜம்மு காஷ்மீர் மன்னரான ஹரி சிங் மகாராஜாவிற்கு பிரித்தானிய இந்திய அரசு 21 முறை பீரங்கிகள் முழங்க மரியாதை செய்தது.  
மகாராஜா பிரதாப் சிங்கிற்குப் பிறகு **ஹரி சிங்** 1925இல் ஜம்மு காஷ்மீர் இராச்சியத்தின் மகாராஜாவானர்.  

## விடுதலை இந்தியாவில்
இந்தியப் பிரிவினைக்குப் பின்னர் அக்டோபர் 1947இல் ஜம்மு காஷ்மீர் இராச்சியத்தை இந்தியாவுடன் இணைக்க மன்னர் ஹரி சிங், உடன்படிக்கை செய்து கொண்டார். இதனால் பாகிஸ்தான், காஷ்மீர் குறித்து இந்தியாவுடன், காஷ்மீர் பிரச்சினை ஏற்பட்டதால், 1947-இல் இந்திய-பாகிஸ்தான் போர் மூண்டது.  

ஜம்மு காஷ்மீர் மன்னர் ஹரி சிங் இறந்த பின் அவரது மகன் கரண் சிங், சுதேச சமஸ்தான மன்னர்களுக்கு வழங்கி வந்த மன்னர் மானியத்தை 1971-இல் இந்திய அரசு நிறுத்துவதற்கு முன்பே, 1949இல் கரண் சிங் மன்னர் மானியம் பெறுவதைத் தானாகவே நிறுத்திக் கொண்டார்.  
பின்னர் கரண் சிங் 1952 முதல் 1964 முடிய ஜம்மு காஷ்மீர் மாநிலத்தின் அதிபராகவும், பின்னர் பிரதம அமைச்சராகவும் பதவி வகித்தார்.  

## டோக்ரா வம்ச ஆட்சியாளர்கள் (1846–1949)
- குலாப் சிங் (1846–1856)
- ரண்பீர் சிங் (1856–1885)
- பிரதாப் சிங் (1885–1925)
- ஹரி சிங் (1925–1949)
- ஹரி சிங் (மன்னர் பட்டம் மட்டும்) (1949–1961)
- கரண் சிங் (மன்னர் பட்டம் மட்டும்) (1961–1971) (முடியாட்சி முறை தடை செய்யப்பட்டது)

## இதனையும் காண்க
- தோக்ரி மொழி
- ஜம்மு காஷ்மீர் இராச்சியம்
- ஜம்மு காஷ்மீர்
- காஷ்மீர் பிரச்சினை
- குலாப் சிங்
- கரண் சிங்
- ரகுநாத் கோயில்
# ஹரி சிங்



, (1895–1961)]]  

**மகாராஜா ஹரி சிங்** *(Hari Singh)* (23 செப்டம்பர் 1895 – 26 ஏப்ரல் 1961), இந்தியாவின் ஜம்மு காஷ்மீர் சுதேச சமஸ்தானத்தின் இறுதி டோக்ரா குல மன்னர் ஆவார்.  

நான்கு முறை திருமணம் செய்த இவரின் நான்காவது மனைவியின் பெயர் மகாராணி தாரா தேவி ஆகும் (1910–1967). இவரது மகன் கரண் சிங், இந்தியாவின் ஜம்மு காஷ்மீர் மாநிலத்தின் அதிபராகவும் (President), பின்னர் பிரதம அமைச்சராகவும் (Prime Minister) முதல்வராகவும் செயல்பட்டவர்.  

## இளமைக் காலம்
அஜ்மீரில் கல்லூரி படிப்பு முடித்த ஹரி சிங், டேராடூன் இராணுவக் கல்லூரியில், இராணுவ அதிகாரிகளுக்கான பயிற்சியை எடுத்துக் கொண்டார். தமது இருபதாம் வயதில் ஜம்மு காஷ்மீர் பகுதியின் படைத்தலைவராக நியமிக்கப்பட்டார்.  

## ஆட்சிக் காலம்
1925இல் இவரது சித்தப்பா மகாராஜா பிரதாப் சிங்கின் மறைவிற்குப் பின்னர், ஹரி சிங்கிற்கு ஜம்மு காஷ்மீரின் மன்னராக பட்டம் சூட்டப்பட்டது. ஹரி சிங், ஜம்மு காஷ்மீரில் கட்டாய ஆரம்பக் கல்வியை நடைமுறைப் படுத்தினார். குழந்தைத் திருமணத்தை தடை செய்தார்.  

இரண்டாம் உலகப் போரின் போது பிரித்தானியாவின் உயர்நிலைப் போர்க் குழுவில் 1944 முதல் 1946 முடிய உறுப்பினராக செயல்பட்டார்.  

## இந்திய விடுதலைக்குப் பின்னர்
1947இல் இந்தியப் பிரிவினைக்குப் பின்னர், தனது ஜம்மு காஷ்மீர் இராச்சியத்தை, இந்தியா அல்லது பாகிஸ்தானுடன் இணைக்காது, இறையாண்மை மிக்க நாடாக ஆள முடிவு செய்தார்.  

இவரது முடிவினை சாதமாக பயன்படுத்திக் கொண்ட பாகிஸ்தான் இராணுவம், ஜில்ஜிட்-பால்டிஸ்தானில் வாழும் பஷ்தூன் பழங்குடி மக்களுக்கு போர்க்கருவிகளை வழங்கி, ஜம்மு காஷ்மீர் இராச்சியத்தின் ஜில்ஜிட்-பால்டிஸ்தான் பகுதிகளையும் மற்றும் ஜம்முவின் மேற்கு பகுதிகளில் முசாஃபராபாத் நகரத்தையும், அதனை ஒட்டிய பகுதிகளையும் கைப்பற்றச் செய்தனர்.  

## இந்தியாவுடன் இணைப்பு ஒப்பந்தம்
பாகிஸ்தானின் நடவடிக்கையைக் கண்டு அஞ்சிய ஜம்மு காஷ்மீர் மன்னர் ஹரி சிங், ஜம்மு காஷ்மீர் இராச்சியத்தை இந்தியாவுடன் இணைக்க, இந்திய அரசுடன் 26 அக்டோபர் 1947இல் ஒப்பந்தம் செய்து கொண்டார். இவ்வொப்பந்தப்படி, இந்திய இராணுவம் ஜம்மு காஷ்மீர் பகுதிக்கு அனுப்பப்பட்டதால், ஜம்மு காஷ்மீரை முழுவதுமாக ஆக்கிரமிப்பிக்கும் பாகிஸ்தானின் முயற்சிக்குக் தடை ஏற்பட்டது. இந்நிகழ்வுகளால் 1947-இல் இந்திய-பாகிஸ்தான் போர் ஏற்பட்டது.  

## கரண் சிங்
சர்தார் வல்லபாய் படேல் மற்றும் ஜவகர்லால் நேருவின் பெரு முயற்சியால், மன்னர் ஹரி சிங்கின் மகன் இளவரசர் கரண் சிங், 1949 முதல், ஜம்மு காஷ்மீரில் முடியாட்சி முறை ஒழிக்கப்படும் வரை, 1952 வரை ஜம்மு காஷ்மீர் மாகாணத்தின் அதிபரானார். பின்னர் கரண் சிங் 1964இல் ஜம்மு காஷ்மீர் மாநிலத்தின் ஆளுநராக நியமிக்கப்பட்டார்.  

## மறைவு
மன்னர் ஹரி சிங் தனது இறுதிக் காலத்தை ஜம்முவில் உள்ள ஹரி நிவாஸ் அரண்மனையில் கழித்தார். 26 ஏப்ரல் 1961-இல் உடல் நலக்குறைவால் மும்பையில் ஹரி சிங் மரணமடைந்தார்.  

## இதனையும் காண்க
- டோக்ரா வம்சம்
- ஜம்மு காஷ்மீர் இராச்சியம்
- ஜம்மு காஷ்மீர்
- காஷ்மீர் பிரச்சினை
- குலாப் சிங்
- கரண் சிங்
# மகாத்மா காந்தி புதிய வரிசை

**மகாத்மா காந்தி புதிய வரிசை** ரூபாய் தாள்கள், நவம்பர் 8, 2016ல் அறிவிக்கப்பட்டது. நவம்பர் 10, 2016 முதல் இந்திய ரிசர்வ் வங்கியால் இவ்வரிசையின் 2000 ரூபாய் மற்றும் 500 ரூபாய் தாள்கள் மக்கள் பயன்பாட்டிற்கு வெளியிடப்பட்டது.  

இதற்குமுன் பயன்பாட்டில் இருந்த **மகாத்மா காந்தி வரிசை**யின் 500 மற்றும் 1000 ரூபாய் தாள்கள் செல்லாது என நவம்பர் 8, 2016ல் இந்தியப் பிரதமர் நரேந்திர மோதி அறிவித்ததைத் தொடர்ந்து, அதிக பாதுகாப்பு அம்சங்களைக்கொண்ட *மகாத்மா காந்தி புதிய வரிசை*யைச் சார்ந்த 500 மற்றும் 2000 ரூபாய் தாள்கள் மக்கள் பயன்பாட்டிற்கு வெளியிடப்படும் என இந்திய ரிசர்வ் வங்கி அறிவித்தது.  

இத்தாள்களின் முகப்பில் மகாத்மா காந்தி படமும், மறுபக்கத்தில் தூய்மை இந்தியா இயக்கத்தின் சின்னமும் இடம்பெற்றிருக்கின்றன.  

## ரூபாய் தாள்கள்
| படம் | மதிப்பு | அளவு</br>மி.மீ | முதன்மை நிறம் | விளக்கம் | வெளியிடப்பட்ட நாள் |  |
| --- | --- | --- | --- | --- | --- | --- |
| 10 | 123 x 63 | சாக்கலேட் பழுப்பு நிறம் | மகாத்மா காந்தி | கொனார்க் சூரியக் கோயில் | மகாத்மா காந்தி | 5 ஜனவரி 2018 |
| 20 | 129 x 63 | பசும் மஞ்சள் நிறம் | எல்லோரா குகைகள் | 26 ஏப்ரல் 2019 |  |  |
| 50 | 135 x 66 | உடனொளிர் நீல நிறம் | ஹம்பியின் கல்ரதம் | 18 ஆகஸ்ட் 2017 |  |  |
| 100 | 142 x 66 | லாவெண்டர் நிறம் | இராணியின் கிணறு</br>குஜராத் | 19 ஜூலை 2018 |  |  |
| 200 | 146 x 66 | ஒளிர் மஞ்சள் நிறம் | சாஞ்சி தூபி | 25 ஆகஸ்ட் 2017 |  |  |
| 500 | 66 x 150 | கற்சாம்பல் நிறம் | செங்கோட்டை | 10 நவம்பர் 2016 |  |  |
| 2000 | 66 x 166 | ஒண் சிவப்பு நிறம் | மங்கள்யான் | 10 நவம்பர் 2016 |  |  |
# அஸ்கனாசு யூதர்கள்



**அஸ்கனாசு யூதர்கள்** (*Ashkenazi Jews*) எனப்படுவோர் ஒரு யூத இனப் பிரிவினர் ஆவர். இவர்கள் முதலாம் ஆயிரமாண்டு இறுதியில் புனித உரோமைப் பேரரசு காலத்தில் ஒரு சமூகமாக ஒன்றாகினர். அஸ்கனாசு யூதர்களின் பாரம்பரிய புலம்பெயர் மொழியாக இத்திய மொழி காணப்பட்டது. தற்காலம் வரைக்கும் எபிரேயம் புனித மொழியாக மாத்திரம் பயன்பட்டது.  


### References for "Who is an Ashkenazi Jew?"
- 
- 
- 
-
# யெமனிய யூதர்கள்



**யெமனிய யூதர்கள்** (*Yemenite Jews*) யெமன் நாட்டில் வாழ்ந்த அல்லது வாழும் யூதர்களைக் குறிக்கும். யெமனிய யூத வம்சாவழியைச் சேர்ந்தவர்களும் இதே பெயரால் அழைக்கப்படுகின்றனர். சூன் 1949 இற்கும் 1950 இற்கும் இடைப்பட்ட காலத்தில் யெமனில் வாழ்ந்த யூதர்கள் இராணுவ நடவடிக்கையூடாக இசுரேலுக்கு கொண்டுவரப்பட்டனர். யெமனில் யூதர்களுக்கு எதிராக நடந்த துன்புறுத்தலின் பின், பல யெமனிய யூதர்கள் சிறிய அளவில் அமெரிக்க ஐக்கிய நாட்டில் வாழ்கின்றனர். மிகச் சிலரே யெமனில் வாழ்கின்றனர். அவர்கள் கடுமைக்கும் வன்முறைக்கும் யூத எதிர்ப்புக் கொள்கைக்கும் ஒவ்வொரு நாளும் முகம் கொடுக்கின்றனர்.
# கொச்சி யூதர்கள்


**கொச்சி யூதர்கள்** (*Cochin Jews*) அல்லது **மலபார் யூதர்கள்** (*Malabar Jews*) எனப்படுவோர் இந்தியாவிலுள்ள பழமையான இந்திய யூதர்கள் ஆவர். இவர்கள் சாலொமோன் கால வம்சத்தினர் எனக் கருதப்படுகின்றனர். கொச்சி யூதர்கள் தென்னிந்தியாவின் கொச்சி இராச்சியத்தில் குடியேறினர். இது தற்போது கேரள மாநிலத்தின் பகுதியாகவுள்ளது.